पाक के कोचिंग पद के पीछे नहीं हूं : मोहसिन  
मोहसिन खान ने दावा किया कि वह राष्ट्रीय टीम के मुख्य कोच का पद हासिल करने के पीछे नहीं पड़े हैं, लेकिन वह देश के क्रिकेट में योगदान देना चाहते हैं।
पाकिस्तान के पूर्व टेस्ट बल्लेबाज और अंतरिम कोच मोहसिन खान ने दावा किया कि वह राष्ट्रीय टीम के मुख्य कोच के पद हासिल करने के पीछे नहीं पड़े हैं, लेकिन वह देश के क्रिकेट में अपना योगदान देना चाहते हैं। मोहसिन ने एक साक्षात्कार में कहा, मैं हमेशा पाकिस्तान क्रिकेट में अपना योगदान देने के लिए तैयार हूं। लेकिन राष्ट्रीय टीम के खिलाड़ियों के साथ अंतरिम कोच के तौर पर काम करके मुझे लगता है कि मैं मुख्य कोच के पद के साथ भी न्याय कर सकता हूं। उन्होंने उन आलोचनाओं का भी जवाब दिया, जिसमें कहा जा रहा था कि वह कोचिंग पद के लिए फिट नहीं हैं और उन्होंने पाकिस्तान क्रिकेट बोर्ड को उन्हें इंग्लैंड शृंखला के लिए कोच बरकरार रखने के लिए धमकी देने की भी कोशिश की थी। मोहसिन ने कहा, यह सच नहीं है। मैं ऐसे लोगों को जानता हूं, जो हमेशा मेरी आलोचना करते हैं। लेकिन मैंने उन्हें नजरअंदाज करना सीख लिया है। मैंने कभी भी बोर्ड को धमकी देने की कोशिश नहीं की।